open-index/open-wikipedia-markdown huggingface dataset:
மலையின் மாண்பு

**மலையின் மாண்பு** என்று நன்னூல் மலைக்குரிய பண்புகளைக் குறிப்பிட்டு அப்பண்புகள் ஓர் ஆசிரியருக்கும் இருந்தால் தான் அவர் நல்லாசிரியர் என்ப்படுவார் என்கிறது. 

அளந்து அறிய முடியாத அளவுக்கு வடிவத்தால் விரிந்தும், எண்ணிக்கையில் அடங்காத அளவுக்குப் பொருள்களைத் தன்னகத்தே கொண்டிருப்பதும், உயர்ந்த தோற்றமும், அசைக்க முடியாத அளவுக்கு வலிமையும், மழையில்லாமல் வறண்டு நிற்கும் காலத்திலும் நீர்வளம் தரும் வள்ளற்பண்பும் மலைக்குரிய சிறப்புப் பண்புகளாகும்.

அம்மலைக்குரிய பண்புகள் யாவும் நல்லாசிரியருக்கும் அமைந்திருக்கும் என்று நன்னூல் விளக்கம் தருகிறது. அளந்து அறிய முடியாத அளவுக்கு கல்வியில் சிறந்தும், அளந்தறிய முடியாத அளவுக்கு எண்ணிக்கை கொண்ட பல் துறை அறிவும், எவராலும் அசைத்துப்பார்க்க முடியாத அளவுக்கு ஆழ்ந்த பாடப்புலமையும், நெடுந்தொலைவிற்கு அப்பால் இருப்பவருக்கும் புகழால் உயர்ந்த தோற்றமளித்தலும், பொருள் கிடைக்காத வறண்ட காலத்திலுங்கூடத் தம்மாணவருக்குக் கல்வியை வாரிவழங்கும் வள்ளல் தன்மையும் ஓர் ஆசிரியருக்கு இருந்தால் அவர் நல்லாசிரியர் ஆவார்.

## அடிக்குறிப்புகள்
   

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
கழற்குடத்தின் இயல்பு

**கழற்குடத்தின் இயல்பு** என்பது கற்பித்தல் செய்யும் ஆசிரியனுக்குக் கழற்பெய் குடத்தின் இயல்பு இருக்கக்கூடாது என்பதைக் கூறும் நன்னூல் விளக்கமாகும்.

வழவழப்பான கழற்சிக்காய்கள் குடத்திற்குள் இடப்பட்டதும் முன்னும் பின்னுமாக அவை குடத்திற்குள் நிரம்பிவிடும். பின்னர் அவை குடத்திற்குள் இருந்து வெளிப்படும் போது ஒரு வரிசை முறையின்றி முன்னால் இட்டது பின்னாலும் பின்னால் இட்டது முன்னாலும் என மாறிமாறி வெளிப்படும். இதுவே கழற்பெய் குடத்தின் இயல்பு ஆகும்.

அதுபோல, ஆசிரியராகத் தகாதவர் தாம் கற்றுக்கொண்ட முறைப்படியன்றி முன்னால் கூறவேண்டியதைப் பின்னரும் பின்னர் கூறவேண்டியதை முன்னருமாக முறைமாறி மாணாக்கருக்குக் கற்பிக்கும் இயல்புடையவராய் இருப்பார். இங்ஙனம் கல்வி கற்பிப்பது முறையன்று. அவ்வாறு கற்பிக்கப்பட்டால் மாணவர் தெளிவற்றுக் காணப்படுவர்.எனவே கழற்பெய் குடத்தைப் போன்று இருப்பவர் நல்லாசிரியர் ஆகார்.

## அடிக்குறிப்புகள்

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
நல்ராலப்பள்ளி

**நல்ராலப்பள்ளி** (Nallarallapalli) என்பது  சூளகிரிவட்டம்,   கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்‎. 
## பெயர்
நல்ராலப்பள்ளியில் தெலுங்கு, கன்னடம், தமிழ் ஆகிய மொழிகள் பேசப்படுகின்றன. இவ்வூரை உள்ளூர் தமிழர்கள் கரிகல்பட்டி அல்லது கரிகால்பட்டி என்றும் குறிப்பிடுகின்றனர். கரிகல்பட்டி, என்ற தமிழ்பெயரும் நல்ராலப்பள்ளி என்ற தெலுங்குப் பெயரும் ஒரே பொருளுடையவை ஆகும்.. 
## அமைவிடம்
இவ்வூருக்கு இராயக்கோட்டையில் இருந்து கெலமங்கலம் செல்லும் சாலையில் உள்ளது, இராயக்கோட்டையில் இருந்து ஒசூர் செல்லும் சாலையில் இவ்வூருக்கு ஒரு பிரிவுச்சாலை உள்ளது.

## தொடர்வண்டி நிலையம்
அருகில் உள்ள தொடர் வண்டி நிலையங்கள் நாகமங்கலம், இராயக்கோட்டை, கெலமங்கலம் ஆகும். இந்த நிலையங்களில் சேலம்த்தில் இருந்து செல்லும் பயணிகள் (பாசஞ்சர்) வண்டி நின்று செல்கிறது.
## மேற்கோள்கள்

* 

பகுப்பு:கிருஷ்ணகிரி மாவட்டத்திலுள்ள கிராமங்கள்
கும்பளம்

**கும்பளம்** (Kumbalam, Krishnagiri) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு,  உட்பட்ட  ஒரு வருவாய் கிராமம் ஆகும்.
## மக்கள் வகைப்பாடு
இந்த ஊரானது சூளகிரியில் இருந்து 13 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 37 கிலோமீட்டர் தொலைவிலும், மாநிலத் தலைநகரான சென்னையில் இருந்து 282 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  164  வீடுகள் உள்ளன. கிராமத்தின் மொத்த மக்கள் தொகையானது 761 ஆகும். இதில் ஆண்கள் எண்ணிக்கை  394, பெண்களின் எண்ணிக்கை 367 என உள்ளது. மக்களின் கல்வியறிவு விகிதமானது  54.3 %  என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
தாலியம்(I) தெல்லூரைடு

**தாலியம்(I) தெல்லூரைடு** *(Thallium(I) telluride)* என்பது தாலியம் மற்றும் தெலூரியம் இணைந்து உருவாகும் ஒரு வேதிச் சேர்மமாகும்.. இதனுடைய மூலக்கூற்று வாய்ப்பாடு Tl2Te ஆகும். இதனுடைய கட்டமைப்பு Tl5Te3 சேர்மத்தின் அமைப்புடன் தொடர்பு கொண்டதாக அமைந்துள்ளது. தாலியம்(I)டெல்லூரைடின் பண்புகளை சரியாக வரையறுக்க இயலவில்லை. இதனுடைய இருப்பும்கூட சமீபத்தில்தான் வெப்ப அளவியல் பிரித்தறி அலகிடல் முடிவுகள் வழியாக உறுதிப்படுத்தப்பட்டுள்ளது. 

## மேற்கோள்கள்

பகுப்பு:தெலூரியம் சேர்மங்கள்
பகுப்பு:தாலியம்(I)  சேர்மங்கள்
கோபுரங்கள் சாய்வதில்லை (திரைப்படம்)

**கோபுரங்கள் சாய்வதில்லை** (*Gopurangal Saivathillai*) என்பது மணிவண்ணன் இயக்கத்தில் 1982ஆவது ஆண்டில் வெளியான ஒரு தமிழ்த் திரைப்படமாகும். இப்படத்தில் மோகன், சுகாசினி, ராதா மற்றும் எஸ். வி. சேகர் ஆகியோர் முக்கிய கதாபாத்திரங்களில் நடித்திருந்தனர். இளையராஜா இசையமைத்த இத்திரைப்படம் 1982 அக்டோபர் 15 அன்று வெளியானது.

## நடிகர்கள்
* மோகன் - முரளி
* சுகாசினி - அருக்காணி
* ராதா - ஜூலி
* எஸ். வி. சேகர் - ஸ்டான்லி (ஜூலியின் சகோதரர்)
* வினு சக்ரவர்த்தி - பூதலிங்கம்
* டி. கே. எஸ். சந்திரன்
* சுந்தர்
* மனோபாலா
* கமலா காமேஷ்
* நளினி
* என். மோகன்
* வெள்ளை சுப்பையா
* செந்தில்
* லூஸ் மோகன்
* ஹசா சாரீப்
* சபிதா ஆனந்த்

## பாடல்கள்
இத்திரைப்படம் இளையராஜாவின் இசையமைப்பில் வெளியான திரைப்படமாகும்.

## மேற்கோள்கள்

## வெளி இணைப்புகள்
* https://www.imdb.com/title/tt0280706/

பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:மணிவண்ணன் இயக்கிய திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:மோகன் நடித்த தமிழ்த் திரைப்படங்கள்
பகுப்பு:ராதா நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:சுஹாசினி நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
கஞ்சா சாகிப் கல்லறை

**கஞ்சா  சாகிப் கல்லறை**  என்பது வேலூர் மாவட்டத்தில், சோளிங்கர் என்னும் ஊரில், கிழக்கிந்தியக் கம்பனியர்களுக்கும் ஹைதர் அலி தலைமையிலான மைசூர் படையினருக்கும் இடையே கி.பி 1781-ஆம் ஆண்டு நடைபெற்ற போரில் இறந்த மைசூர் சிப்பாய்களின் நினைவாக எழுப்பப்பட்ட கல்லறையாகும்.

ஆங்கிலம் மற்றும் உருது மொழிகளில் பொறிக்கப்பட்டுள்ள கல்வெட்டுகள் கல்லறை எழுப்பப்பட்ட விவரத்தை குறிக்கின்றன.

File:Kanja Sahib Tomb Info Board.jpg|கஞ்சா சாகிப் கல்லறையில் தமிழ்நாடு அரசு தொல்லியில் துறையின் அறிவிப்பு பலகை
File:Info Stone in Kanja Sahib Tomb.jpg|கஞ்சா சாகிப் கல்லறையின் கல்வெட்டு


## ஆதாரம்
*தமிழ்நாடு அரசு தொல்லியல் துறை-நினைவுச் சின்னங்கள்-கல்லறைகள் 
*List of Protected Monuments-Tamil Nadu

பகுப்பு:கல்லறைகள்
பகுப்பு:தமிழ்நாட்டிலுள்ள நினைவுச் சின்னங்கள்‎
பகுப்பு:போர் நினைவுச் சின்னங்கள்
இரவிக்கை

thumb|நவீன கால இரவிக்கை
**இரவிக்கை** () (*Blouse*) என்பது பெண்களின் தளர்வான  மேலாடையாகும். பாரம்பரியமாக பெண்கள் அணியும் ஒன்றாகவே இரவிக்கை உள்ளது. இரவிக்கை என்ற பதம் தெலுங்கிலிருந்து தமிழுக்கு வந்தது.

## வரலாறு
## இந்தியாவில்
பெண்கள் சேலைக்கட்டும் போது மார்ப்புக்கச்சைக்கும் சேலைக்கும் இடையில் இரவிக்கை அணிகின்றனர்.

## வகைகள்
பல்வேறு வகையான இரவிக்கைகள் இன்று பயன்படுத்தப்படுகின்றன. சேலையின் கீழ் அணியும் இரவிக்கையானது இடுப்புவரை நீளமும், கையில் முழங்கைக்கு சற்று மேல் வரையிலும் உள்ள கையுள்ள இரவிக்கைகள் பொதுவாக பயன்படுத்துகின்றனர். கையில்லா இரவிக்கைகளை பயன்படுத்துவோரும் உள்ளனர்.

## ஆதாரங்கள்

பகுப்பு:உடைகள்
பகுப்பு:தமிழர் உடைகள்
தாலியம்(III) ஆக்சைடு

**தாலியம்(III) ஆக்சைடு** (Thallium(III) oxide ) என்பது Tl2O3 என்ற மூலக்கூற்று வாய்ப்பாடு கொண்ட ஒரு வேதிச் சேர்மமாகும். இதைத் தாலியம் மூவாக்சைடு என்றும் தாலியம் செஸ்கியூவாக்சைடு என்றும் அழைக்கிறார்கள். இயற்கையில் இது அவிசெனைட்  என்ற கனிமமாக காணப்படுகிறது. பிக்சுபைட் கனிமத்தின் கட்டமைப்பைக் கொண்ட Mn2O3 இன் கட்டமைப்பை இது பெற்றுள்ளது. உலோகத்தன்மையும் அதிகக் கடத்துத் திறனும் கொண்ட தாலியம்(III) ஆக்சைடு வலுவிழந்த n-வகைக் குறைகடத்தியாகும். இக்குறைகடத்தி சூரியமின்கலன்களில் உள்ளாற்றலுக்கு பயன்படுகிறது. கரிம உலோக ஆவிநிலைப் புறவளர்ச்சி முறையில் Tl2O3 தயாரிக்கும் முறை அறியப்பட்டுள்ளது. நடைமுறையில் எதற்காகப் பயன்படுத்தினாலும் இச்சேர்மம் நச்சுதன்மை கொண்டது என்ற விழிப்புணர்வுடன் பயன்படுத்த வேண்டும். ஈரப்பதம், மற்றும் அமிலங்களுடன் தொடர்பு கொள்ள நேர்ந்தால் நச்சுத்தன்மையுள்ள தாலியம் சேர்மங்களே உருவாகின்றன.
 
## தயாரிப்பு
தாலியம், ஆக்சிசன் அல்லது ஐதரசன் பெராக்சைடுடன் சேர்ந்து வினையில் ஈடுபட்டு காரத்தன்மையுள்ள தாலியம் (I) கரைசலை உண்டாக்குகிறது. தாலியம்(III) நைட்ரேட்டு, நீர்த்த பொட்டாசியம் ஐதராக்சைடு கரைசலில் குளோரின் வாயுவால் ஆக்சிசனேற்றம் செய்யப்படுவதன் மூலமும் மாற்றுவழிமுறையில் இதைத் தயாரிக்கலாம்.

## மேற்கோள்கள்

பகுப்பு:ஆக்சைடுகள்
பகுப்பு:தாலியம்(III) சேர்மங்கள்
பகுப்பு:செசுகியுவாக்சைடுகள்
இளமை காலங்கள்

**இளமை காலங்கள்** என்பது 1983 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். மணிவண்ணன் இயக்கிய இத்திரைப்படத்தில் மோகன், சசிகலா மற்றும் சுகுமாரி ஆகியோர் முக்கிய கதாபாத்திரங்களில் நடித்திருந்தனர்.

## நடிகர்கள்

*மோகன்
*சசிகலா (அறிமுகம்)
*ரோகினி (அறிமுகம்)
*பாலாஜி (அறிமுகம்)
*அனுராதா
*வெண்ணிற ஆடை மூர்த்தி
*செந்தாமரை
*ஏ. ஆர். எஸ்
*செந்தில்
*சுகுமாரி
*எஸ். என். பார்வதி
*மேகலா

## பாடல்கள்
இப்படத்திற்கு இசையமைத்தவர் இசைஞானி இளையராஜா ஆவார்.

# "இசைமேடையில் இந்த வேளையில்" - எஸ். ஜானகி, எஸ். பி. பாலசுப்பிரமணியம் 
# "பாட வந்ததோ கானம்" - எஸ். பி. சைலஜா, கே. ஜே. யேசுதாஸ் மற்றும் குழுவினர்
# "படிப்புல ஜீரோ நடிப்புல ஹீரோ" - எஸ். பி. சைலஜா மற்றும் குழுவினர்
# "ராகவனே" - எஸ். பி. சைலஜா
# "ஈரமான ரோஜாவே" - கே. ஜே. யேசுதாஸ் மற்றும் குழுவினர்
# "வாடா என் வீரா" - மலேசியா வாசுதேவன்
# "யோகம் உள்ள மாமா" - மலேசியா வாசுதேவன், எஸ். பி. சைலஜா மற்றும் குழுவினர்

## மேற்கோள்கள்

பகுப்பு:1983 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:மணிவண்ணன் இயக்கிய திரைப்படங்கள்
பகுப்பு:மோகன் நடித்த தமிழ்த் திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:செந்தாமரை நடித்த திரைப்படங்கள்
மொழியியல் உருவியம்

**மொழியியல் உருவியம்** (Linguistic typology) என்பது, மொழியியலின் ஒரு துணைத்துறை ஆகும். இது மொழிகளை அவற்றின் அமைப்பு, செயற்பாடு என்பவற்றின் அடிப்படையில் ஆய்வு செய்து வகைப்படுத்துகிறது. உலக மொழிகளின் பொது இயல்புகளையும் அவற்றின் அமைப்பியல் பல்வகைமையையும் விவரித்து விளக்குவதே இத்துறையின் குறிக்கோள். இதிலும் மூன்று துணைத்துறைகள் உள்ளன. இவை பண்பிய உருவியம், அளவிய உருவியம், கோட்பாட்டு உருவியம் என்பன. பண்பிய உருவியம், ஒரே மொழியின் வெவ்வேறு வழக்குகளை அல்லது வெவ்வேறு மொழிகளை ஒப்பிட்டு ஆராய்கிறது, அளவிய உருவியம், உலக மொழிகளில் உள்ள அமைப்புக் கோலங்களின் பரம்பல் குறித்து ஆராய்கிறது, கோட்பாட்டு உருவியம் இப்பரம்பல் குறித்து விளக்குகிறது.

## பண்பிய உருவியம்
பண்பிய உருவியம், மொழிகளை விவரிப்பதற்கும் ஒப்பிடுவதற்குமான ஒரு கட்டமைப்பைத் தரக்கூடிய மாதிரியொன்றை அல்லது மொழிகளிடையே வேறுபடுகின்ற குறியீட்டு முறையை உருவாக்குகிறது.

### எழுவாய்-பயனிலை-செயப்படுபொருள் ஒழுங்கு
ஒரு தொகுதி மாதிரிகள், வாக்கியங்களில் எழுவாய், பயனிலை, செயப்படுபொருள் ஆகியவற்றின் அடிப்படை ஒழுங்கமைவை வெளிப்படுத்துகின்றன. இவை:
* எழுவாய்-பயனிலை-செயப்படுபொருள் (எ.ப.செ)
* எழுவாய்-செயப்படுபொருள்-பயனிலை (எ.செ.ப)
* பயனிலை-எழுவாய்-செயப்படுபொருள் (ப.எ.செ)
* பயனிலை-செயப்படுபொருள்-எழுவாய் (ப.செ.எ)
* செயப்படுபொருள்-எழுவாய்-பயனிலை (செ.எ.ப)
* செயப்படுபொருள்-பயனிலை-எழுவாய் (செ.ப.எ)

சில மொழிகளில், பயனிலை ஒரு துணைவினையாகவும், எச்சமாகவும் பிரிக்கப்படு எழுவாயும் செயப்படுபொருளும் அல்லது இரண்டும் அவற்றுக்கு இடையே வைக்கப்படுகின்றன. செருமன், டச்சு, வேல்சு போன்ற மொழிகளில் இவ்வகையான அமைப்பைக் காணமுடியும். மொழியியலாளர்கள், இவ்வாறான மொழிகளை வகைப்படுத்தும்போது, பிரிவடையாத பயனிலைகளைக் கொண்ட வாக்கியங்களை அடிப்படையாகக் கொள்கின்றனர், அல்லது துணைவினையின் இடத்தைக் கருத்தில் கொள்கின்றனர். இதன்படி, செருமன் எ.ப.செ ஆகவும், வேல்சு ப.எ.செ ஆகவும் கொள்ளப்படுகின்றன.

பகுப்பு:மொழியியல்
ஜோதி (1983 திரைப்படம்)

**ஜோதி** (*Jothi*) என்பது 1983 ஆவது ஆண்டு சனவரி மாதம் 14 ஆம் தேதி வெளியான ஒரு தமிழ்த் திரைப்படமாகும். இப்படத்தை மணிவண்ணன் இயக்கியிருந்தார். இப்படத்தில் மோகன் மற்றும் அம்பிகா ஆகியோர் முதன்மை கதாபாத்திரங்களில் நடித்திருந்தனர்.

இசையமைப்பாளர் இளையராஜா படத்திற்கு இசையமைத்திருந்தார்.

## நடிகர்கள்
*மோகன்
*அம்பிகா
*சில்க் ஸ்மிதா

## தயாரிப்பு
ஜோதி திரைப்படம் மணிவண்ணன் இயக்கத் தொடங்கிய முதல் திரைப்படம் ஆகும். ஆனால் இதன் வெளியீடு தாமதமாகியதால் கோபுரங்கள் சைவதில்லை (1982) இவரை இயக்குநராக அறிமுகப்படுத்தியது.

## மேற்கோள்கள்

## வெளி இணைப்புகள்
*https://www.imdb.com/title/tt0322897/

பகுப்பு:1983 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:மணிவண்ணன் இயக்கிய திரைப்படங்கள்
பகுப்பு:மோகன் நடித்த தமிழ்த் திரைப்படங்கள்
பகுப்பு:அம்பிகா நடித்த திரைப்படங்கள்
பகுப்பு:சில்க் ஸ்மிதா நடித்த திரைப்படங்கள்
எழுவாய்-பயனிலை-செயப்படுபொருள்

மொழியியல் உருவியத்தில், **எழுவாய்-பயனிலை-செயப்படுபொருள்** என்பது ஒரு வகை சொற்றொடர்  அமைப்பைக் குறிக்கும். இந்த சொற்றொடர் அமைப்பில் எழுவாய் முதலாவதாகவும், பயனிலை இரண்டாவதாகவும் செயப்படுபொருள் மூன்றாவதாகவும் அமையும். *முருகன் போகிறான் வீட்டுக்கு* என்ற வடிவம் இத்தகைய அமைப்பில் உள்ளது.

பேசுகின்றவர்களின் எண்ணிக்கை அடிப்படையில் பார்க்கும்போது உலகின் மிகப் பொதுவாகக் காணப்படுவது எ.ப.செ ஒழுங்கே. அதேவேளை அறியப்பட்ட மொழிகளுள் இரண்டாவது அதிகமான மொழிகளில் பயன்படுவதும் இந்த ஒழுங்கே. எ.ப.செவும், எ.செ.பவும் சேர்ந்து உலகின் 75% மொழிகளை உள்ளடக்குகின்றன. எ.ப.செ ஒழுங்கே கிரியோல் மொழிகளில் பொதுவாகக் காணப்படுகிறது. இது, மனித உளவியலுக்கு முதன் முதலில் வெளிப்படையாகத் தெரிவது எ.ப.செ ஒழுங்காக இருக்கக்கூடும் என்பதைக் காட்டுகிறது.

## எ.ப.செ மொழிகள்

அல்பேனியம், அரபு, அசிரியம், பெர்பர், பல்கேரியம், சீனம், ஆங்கிலம், எசுத்தோனியம், பிலிப்பினோ, பின்னியம், பிரெஞ்சு, குர்டியம், லுகண்டா, கிரேக்கம், அவுசா, நவீன எபிரேய, இத்தாலியம், ஜாவனியம், காசுமீரி, கெமர், லத்வியம், மசிடோனியம், போலியம், கசுபியம், போர்த்துக்கேயம், குயிச், உரோமானியம், ரொட்டுமன், உருசியம், செர்போ குரோசியம், எசுப்பானியம், சுவாகிலி, தாய், வியட்நாமியம், யொருபா, சூலு போன்றவை எ.ப.செ மொழிகள் எனக்கொள்ளப்படும் மொழிகளுள் அடங்குகின்றன.

## இவற்றையும் பார்க்கவும்
* மொழியியல் உருவியம்
* எழுவாய்-செயப்படுபொருள்-பயனிலை (எ.செ.ப)
* பயனிலை-எழுவாய்-செயப்படுபொருள் (ப.எ.செ)
* பயனிலை-செயப்படுபொருள்-எழுவாய் (ப.செ.எ)
* செயப்படுபொருள்-எழுவாய்-பயனிலை (செ.எ.ப)
* செயப்படுபொருள்-பயனிலை-எழுவாய் (செ.ப.எ)

## மேற்கோள்கள்

பகுப்பு:மொழியியல்
மடற்பனையின் இயல்பு

**மடற்பனையின் இயல்பு** என்பது கூரிய கருக்கு மடல்களையுடைய பனை மரத்தின் இயல்பு ஓர் நல்லாசிரியனுக்கு இருக்கக்கூடாது என்ற கருத்தைக் கூறும் நன்னூல் வரியாகும்.

கூர்மையான கருக்கு மடல்களுடைய பனைமரமானது தானே தன்னிடம் உள்ள பழங்களையும் காய்களையும் உதிர்த்தால்தான் நாம் அதைப்பெற்றுக் கொள்ளமுடியும். மாறாக அவற்றை மரத்தில் ஏறி பறித்துக்கொள்ளல் என்பது இயலாத செயலாகும். அதுபோல மாணவர்கள் நாடிச் சென்று, நெருங்கிப் பழகி, உரையாடி, நூற்பொருளை அறிய இடம் கொடாமல். தம்மிடம் உள்ள கல்விச்செல்வத்தைத் தானேதான் கொடுக்க வேண்டும் என்று நினைப்பவர்கள் நல்லாசிரியர் ஆகார் என நன்னூல் விளக்கிக் கூறுகிறது.

## அடிக்குறிப்புகள்

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
இந்திய சுவடிகள் இயக்கம்

**தேசிய சுவடிகள் இயக்கம்** (National Mission for Manuscripts (NAMAMI)) என்பது இந்தியாவில் உள்ள சுவடிகளை கண்டுபிடித்து, பட்டியலிட்டு, பேணி, மக்களிடம் கொண்டு செல்லவென அமைக்கப்பட்ட இந்திய அரசின் ஒரு தன்னாட்சி அமைப்பு ஆகும்.  இது இந்திய பண்பாட்டுத் துறைக்கு கீழ் வருகிறது.  இந்த இயக்கம் 2003 ஆம் ஆண்டு தொடங்கப்பட்டது.   Indira Gandhi National Centre for the Arts (IGNCA) இதன் ஒருங்கிணைப்பு முகாமையாகச் செயற்படுகிறது.  பயிலரங்குகளை ஒழுங்குசெய்தல், சுவடித் தரவுத்தளங்களை உருவாக்கல், எண்ணிமப்படுத்தல் ஆகியன் இந்தன் செயற்பாடுகளின் உள்ளடங்குகின்றன.

## இவற்றையும் பார்க்க
* சுவடிகள் நாள்
* தமிழ்நாடு அரசு தொல்லியல் துறை

## மேற்கோள்கள்

பகுப்பு:சுவடியியல்
பகுப்பு:தமிழ்ச் சுவடியியல்
பகுப்பு:இந்திய ஆவணக் காப்பகங்கள்
பகுப்பு:இந்திய அரசு அமைப்புகள்
பகுப்பு:இந்தியவியல்
தாலசு அசிட்டேட்டு

**தாலசு அசிட்டேட்டு** *(Thallous acetate)* என்பது தாலியம் மற்றும அசிட்டேட்டு ஆகியன இணைந்து உருவாகும் ஒரு் வேதிச்சேர்மமாகும். இதனுடைய மூலக்கூற்று வாய்ப்பாடு TlC2H3O2  ஆகும். நுண்ணுயிரியியல் துறையில்தெரிவு வளர்ப்பூடகமாக இச்சேர்மம் பயன்படுகிறது. நச்சுத்தன்மை கொண்ட சேர்மமாகவும் உள்ளது.

## மேற்கோள்கள்

பகுப்பு:தாலியம் சேர்மங்கள்
பகுப்பு:அசிட்டேட்டுகள்
வீட்டுல ராமன் வெளியில கிருஷ்ணன்

**வீட்டுல ராமன் வெளியில கிருஷ்ணன்** (*Veetula Raman Veliyila Krishnan*) என்பது 1983 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். பஞ்சு அருணாசலம் தயாரித்த இத்திரைப்படத்தை மணிவண்ணன் இயக்கியிருந்தார். இப்படத்தில் சிவகுமார், ராதிகா, சுகாசினி மற்றும் எம். ஆர். கிருஷ்ண மூர்த்தி ஆகியோர் முக்கிய கதாபாத்திரங்களில் நடித்திருந்தனர். இப்படத்திற்கு இளையராஜா இசையமைத்திருந்தார்.

## நடிகர்கள்

* சிவகுமார்
* ராதிகா
* சுகாசினி
* எம். ஆர். கிருஷ்ண மூர்த்தி
* சி. எஸ். ராவ் - சிறப்புத் தோற்றம்
* கல்லாப்பெட்டி சிங்காரம் 
* லூஸ் மோகன்
* ஜெயங்கொண்டான்
* சிவராமன்
* இந்திரா
* எஸ். என். பார்வதி
* சரோஜா
* மாயா
* அண்ணபூரணி
* ராஜபிரியா
* கே. ஆர். கிருஷ்ணன்

## பாடல்கள்
இப்படத்திற்கு இசையமைத்தவர் இசைஞானி இளையராஜா ஆவார்.

## மேற்கோள்கள்

## வெளி இணைப்புகள்
* 

பகுப்பு:1983 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:மணிவண்ணன் இயக்கிய திரைப்படங்கள்
பகுப்பு:சிவகுமார் நடித்த திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:சுஹாசினி நடித்த திரைப்படங்கள்
செயப்படுபொருள்-எழுவாய்-பயனிலை

மொழியியல் உருவியத்தில், **செயப்படுபொருள்-எழுவாய்-பயனிலை** என்பது ஒரு வகை சொற்றொடர் அமைப்பைக் குறிக்கும். இந்த சொற்றொடர் அமைப்பில் செயப்படுபொருள் முதலாவதாகவும், எழுவாய் இரண்டாவதாகவும் பயனிலை மூன்றாவதாகவும் அமையும். *வீட்டுக்குக் கண்ணன் போகிறான்* என்ற வடிவம் இந்த வகையைச் சார்ந்தது.

## செ.எ.ப மொழிகள்

அழுத்தம் கொடுப்பது போன்ற சிறப்புத் தேவைகளுக்கே அல்லாமல் இவ்வாறான ஒழுங்கைப் பொது ஒழுங்காகப் பயன்படுத்தும் மொழிகள் மிகக் குறைவு. செ.எ.ப ஒழுங்கில் அமைந்த சொற்றொடர்களைக் கொண்ட மொழிகளுள் பெரும்பாலானவை அமேசான் வடிநிலப் பகுதியைச் சேர்ந்தவை.
சாவந்தே, ஜமாதி, அபுரினா, கயாபி, நடேப் போன்றவை அமேசான் வடிநிலப் பகுதியில் பேசப்படும் செ.எ.ப வகை மொழிகளுக்கு எடுத்துக்காட்டுகள்.

## இவற்றையும் பார்க்கவும்
* மொழியியல் உருவியம்
* எழுவாய்-செயப்படுபொருள்-பயனிலை (எ.செ.ப)
* பயனிலை-எழுவாய்-செயப்படுபொருள் (ப.எ.செ)
* பயனிலை-செயப்படுபொருள்-எழுவாய் (ப.செ.எ)
* எழுவாய்-பயனிலை-செயப்படுபொருள் (எ.ப.செ)
* செயப்படுபொருள்-பயனிலை-எழுவாய் (செ.ப.எ)

## மேற்கோள்கள்
சௌத் இந்தியன் வங்கி

**சௌத் இந்தியன் வங்கி** (*South Indian Bank*, BSE: 532218, NSE: SOUTHBANK) இந்தியாவில் செயற்பட்டுவரும் தனியார்த் துறையைச் சார்ந்த வைப்பகம் ஆகும். இது இந்தியாவின் கேரள மாநிலத்தின் திரிச்சூரைத் தலைமையிடமாகக் கொண்டு செயற்பட்டு வருகிறது. சௌத் இந்தியன் வங்கி தனது 828 கிளைகள், 4 சேவை மையங்கள், 27 விரிவாக்க மையங்கள், 20 மண்டல அலுவலகங்களுடன் இந்தியாவின் 26 மாநிலங்களிலும், 3 ஒன்றியப் பகுதிகளிலும் செயற்பட்டு வருகிறது. இவ்வைப்பகத்திற்கு இந்தியா முழுவதும் 1244 தானியங்கிப் பணவழங்கிகளும், 3 தானியங்கிப் பணம் செலுத்தும் பொறிகளும் செயற்படுகின்றன.

## மேற்கோள்கள்

பகுப்பு:இந்திய வங்கிகள்
பகுப்பு:மும்பை பங்குச் சண்டை நிறுவனங்கள்
பெடரல் வங்கி

**பெடரல் வங்கி வரையறுக்கப்பட்டது** (Federal Bank) கேரளாவின் கொச்சியைத் தலைமையிடமாகக் கொண்டு இந்தியா முழுவதும் இயங்கி வரும் தனியார்த் துறையைச் சார்ந்த மிகப்பெரிய வணிக வைப்பகம் ஆகும். மூலதன அளவின் அடிப்படையில் இது இந்தியாவின் நான்காவது பெரிய வைப்பகமாக உள்ளது. 2014 அக்டோபர் 29 நிலவரப்படி பெடரல் வங்கிக்கு 24 மாநிலங்களில் 1216 கிளைகளும் நாடு முழுவதும் 1449 தானியங்கிப் பணவழங்கிகளும் செயற்படுகின்றன. இதன், மார்ச் 2014 நாளைய இருப்புநிலை 1.03 திரில்லியன் உரூபாய் ஆகவும் நிகர இலாபம் 839 கோடி உரூபாயாகவும் இருந்தது.

## மேற்கோள்கள்

பகுப்பு:இந்திய வங்கிகள்
செயப்படுபொருள்-பயனிலை-எழுவாய்

மொழியியல் உருவியத்தில், **செயப்படுபொருள்-பயனிலை-எழுவாய்** என்பது ஒரு வகை சொற்றொடர் அமைப்பைக் குறிக்கும். இந்த சொற்றொடர் அமைப்பில் செயப்படுபொருள் முதலாகவும், பயனிலை இரண்டாவதாகவும் எழுவாய் மூன்றாவதாகவும் அமையும். *வீட்டுக்கு போகிறான் கண்ணன்* என்ற வடிவம் இந்த வகையைச் சார்ந்தது.

## செ.ப.எ மொழிகள்

குவாரிஜியோ, ஹிக்ஸ்கார்யானா, உராரினா, ஓரளவுக்கு தப்பிராப்பே ஆகிய மொழிகள் செ.ப. எ சொற்றொடர் ஒழுங்கமைப்புக்கொண்ட மொழிகள்.

முதன்மை சொற்றொடர் அமைப்பாக இல்லாவிட்டாலும், செயப்படுபொருளுக்கு அழுத்தம் கொடுக்கும் தேவைக்காக வேறு சில மொழிகளிலும் செ.ப.எ ஒழுங்கு பயன்படுவது உண்டு. குறிப்பாக வேற்றுமை உருபுகளைக் கொண்ட மொழிகளில் இதற்கான வாய்ப்புகள் உண்டு. அரபி, உரோமானியம், குரோசியம், பாஸ்க்கு, எசுப்பெரான்டோ, அங்கேரியம், பின்னிசு, உருசியம் ஆகிய மொழிகளிலும், ஓரளவுக்கு செருமன், டச்சு ஆகிய மொழிகளிலும் இந்த அமைப்புடன் கூடிய சொற்றொடர்களைக் காணலாம்.

## இவற்றையும் பார்க்கவும்
* மொழியியல் உருவியம்
* எழுவாய்-செயப்படுபொருள்-பயனிலை (எ.செ.ப)
* பயனிலை-எழுவாய்-செயப்படுபொருள் (ப.எ.செ)
* பயனிலை-செயப்படுபொருள்-எழுவாய் (ப.செ.எ)
* எழுவாய்-பயனிலை-செயப்படுபொருள் (எ.ப.செ)
* செயப்படுபொருள்-எழுவாய்-பயனிலை (செ.எ.ப)

## மேற்கோள்கள்
கலாபவன்

**கலாபவன்** (மலையாளம் : കലാഭവന്, "கலை வீடு" என்று பொருள்) அல்லது **கொச்சி கலாபவன்** என்பது நிகழ்த்துகலை கற்பிக்கும் ஒரு பயிற்சிப் பள்ளி ஆகும். இது கேரளத்தின் கொச்சியில் செயற்படுகிறது. கலாபவன் குறிப்பிடத்தக்க, அறியப்பட்ட பலகுரல் அல்லது விகடக் கலையின் கலைக்குழுவாகும். கேரள மாநிலத்தின் முதல் பலகுரல் கலைக்குழுவாக இக்குழு கருதப்படுகிறது. கேரள மாநிலத்தில் இக்குழு பிரபலமானது. கலாபவன் ஒரு நடிப்பு மையமாகவும் செயற்படுகிறது. இங்குப் பலகுரல் தொடங்கி கராத்தே, யோகா, பரதநாட்டியம், மோகினியாட்டம் எனப் பல கலைகள் கற்றுத் தரப்படுகின்றன. பல நடிகர்கள், இயக்குநர்கள் போன்றோரைக் கலாபவன் மலையாளத் திரையுலகுக்கு அளித்துள்ளது.

இக்குழு செப்டம்பர் 3, 1969 அன்று நிறுவப்பட்டது, இதைத் தொடக்கியவர் பாதிரியார் ஏபல் என்பவராவார். கலாபவன் தொடக்கத்தில் கிறித்துவ மதப் பாடல்களை உருவாக்கும் பணியிலும், இசைக்குழுவாகவும் செயற்பட்டது. பின்னர் அவர்கள் திரைப்படப் பாடல்களுக்கான நிகழ்ச்சிகளுக்கு நகர்ந்தனர். நிகழ்ச்சிகளுக்கு இடையில் தனிப்பட்ட கலைஞர்களின் பலகுரல் நிகழ்ச்சிகளை நடத்தினர். பின்னர், பல்குரல் நிகழ்ச்சிக்காகத் தனியாக ஒரு குழு  ஏற்பாடு செய்யப்பட்டது.

கலாபவனில் தொழின்முறைப் பலகுரல் கலைஞர்கள் 6 பேர் கொண்ட குழு ஆரம்பிக்கப்பட்டது.

2015இல் சவுதி அரேபியாவின் ஷார்ஜாவில் கலாபவன் மையம் தொடங்கப்பட்டது. (கலாபவன் ஷார்ஜா)

## முன்னாள் மாணவர்கள்
* சித்திக் (இயக்குநர்)
* லால் (நடிகர், இயக்குநர்)
* சைனூதீன்  (நடிகர்)
* அன்சார் கலாபவன
* கே. எசு. பிரசாத்
* அரிசிறீ அசோகன்
* ஜெயராம் (நடிகர்)
* கொச்சி ஹனீஃபா
* கலாபவன் ஏ. ஆர். ரகுமான்
* திலீப் (நடிகர்)
* என். எப். வர்கீஸ்
* கலாபவன் மணி
* கலாபவன் பிரஜாட்
* கலாபவன் நவாஸ்
* கலாபவன் ஷஜோன்
* நாராயணன் குட்டி
* திசினி கான்
* ஹக்கீம் ராவுத்தர்
* பிந்து பணிக்கர்

## மேற்கோள்

பகுப்பு:எர்ணாகுளம் மாவட்டம்
பகுப்பு:கேரளக் கலைகள்
பகுப்பு:இந்தியாவில் நிகழ்த்து கலை கல்வி
எழுவாய்-செயப்படுபொருள்-பயனிலை

மொழியியல் உருவியத்தில், **எழுவாய்-செயப்படுபொருள்-பயனிலை** என்பது ஒரு வகை சொற்றொடர் அமைப்பைக் குறிக்கும். இந்த சொற்றொடர் அமைப்பில் எழுவாய் முதலாகவும், செயப்படுபொருள் இரண்டாவதாகவும் பயனிலை மூன்றாவதாகவும் அமையும். *கண்ணன் வீட்டுக்கு போகிறான்* என்ற வடிவம் இந்த வகையைச் சார்ந்தது. இயற்கை மொழிகளைப் பொறுத்தவரை இதுவே மிக அதிக மொழிகளிற் காணப்படும் சொல் ஒழுங்கு ஆகும்.

## எ.செ.ப மொழிகள்

அயினு, அக்காடியம், அம்காரிக்கு, ஆர்மீனியம், அசாமியம், அய்மாரா, அசர்பைசானி, பாசுக்கு, வங்காளம், பர்மியம், புருசாக்கி, டோகோன் மொழிகள், எலமைட்டு, பண்டைக் கிரேக்கம், இந்தி, இட்டைட்டு, ஹோப்பி, அங்கேரியம், இஜோயிட் மொழிகள், இட்டெல்மென், சப்பானியம், கசாக்கு, கொரியம், குர்டியம், செவ்வியல் இலத்தீன், மாஞ்சு, மாண்டே மொழிகள், மராத்தி, மங்கோலியம், நவாசோ, நேபாளி, நேவாரி, நிவ்கு, நொபீன், பாளி, பாசுத்து, பாரசீகம், பஞ்சாபி, குவெச்சுவா, சமசுக்கிருதம், செனூபோ மொழிகள், செரி, சிசிலியம், சிந்தி, சிங்களம், மேலும் பெரும்பாலான இந்திய-ஈரானிய மொழிகள், சோமாலியும் ஏறத்தாழ எல்லா குசிட்டிக்கு மொழிகளும், சுமேரியம், தகாலாக், திபேத்தியமும் பிற திபேத்தோ பர்மிய மொழிகளும், கன்னடம், மலையாளம், தமிழ், தெலுங்கு என்பன உட்பட்ட திராவிட மொழிகள், திக்ரின்யா, துருக்கிய மொழிகள், துருக்கியம், உருது, உசுபெக்கு, யுக்காகிர், காக்கேசிய மொழிகள் என உலகம் முழுவதும் ஏராளமான மொழிகள் எ.செ.ப வாக்கிய அமைப்புக்கொண்ட மொழிகள்.

## இவற்றையும் பார்க்கவும்
* மொழியியல் உருவியம்
* எழுவாய்-பயனிலை-செயப்படுபொருள் (எ.ப.செ)
* பயனிலை-எழுவாய்-செயப்படுபொருள் (ப.எ.செ)
* பயனிலை-செயப்படுபொருள்-எழுவாய் (ப.செ.எ)
* செயப்படுபொருள்-எழுவாய்-பயனிலை (செ.எ.ப)
* செயப்படுபொருள்-பயனிலை-எழுவாய் (செ.ப.எ)

## மேற்கோள்கள்

பகுப்பு:மொழியியல்
பயனிலை-எழுவாய்-செயப்படுபொருள்

மொழியியல் உருவியத்தில், **பயனிலை-எழுவாய்-செயப்படுபொருள்** என்பது ஒரு வகை சொற்றொடர் அமைப்பைக் குறிக்கும். இந்த சொற்றொடர் அமைப்பில் பயனிலை முதலாவதாகவும், எழுவாய் இரண்டாவதாகவும் செயப்படுபொருள் மூன்றாவதாகவும் அமையும். *போகிறான் கண்ணன் வீட்டுக்கு* என்ற வடிவம் இந்த வகையைச் சார்ந்தது. எ.செ.ப, எ.ப.செ என்பவற்றுக்கு அடுத்ததாக மூன்றாவது கூடிய அளவு மொழிகளின் காணப்படும் சொல் ஒழுங்கு இதுவே.

## ப.எ.செ மொழிகள்

செமிட்டிக் மொழிகள், செல்டிக் மொழிகள், பல இடையமெரிக்க மொழிகள் போன்றவை ப.செ.எ சொல் ஒழுங்கு கொண்ட மொழிகள். இவை தவிர பின்வரும் மொழிக்குடும்பங்களிலும் பல மொழிகள் ப.செ.எ வகையைச் சேர்ந்தவை.
* ஆப்பிரிக்க-ஆசிய மொழிகள்.
* மாயன் மொழிகள்
* ஒட்டோமங்குவீன் மொழிகள்
* சலிசான் மொழிகள்
* ஆசுத்திரோனீசிய மொழிகள்

## இவற்றையும் பார்க்கவும்
* மொழியியல் உருவியம்
* எழுவாய்-செயப்படுபொருள்-பயனிலை (எ.செ.ப)
* எழுவாய்-பயனிலை-செயப்படுபொருள் (எ.ப.செ)
* பயனிலை-செயப்படுபொருள்-எழுவாய் (ப.செ.எ)
* செயப்படுபொருள்-பயனிலை-எழுவாய் (செ.ப.எ)
* செயப்படுபொருள்-எழுவாய்-பயனிலை (செ.எ.ப)

## மேற்கோள்கள்

பகுப்பு:மொழியியல்
கொரியன் ஏர்

**கொரியன் ஏர்** (*Korean Air*), விமானக் குழு அடிப்படையில் தென் கொரியாவின் மிகப்பெரிய விமானச் சேவையாகும். விமானக் குழு மட்டுமல்லாது சர்வதேச இலக்குகள் மற்றும் சர்வதேச விமானங்கள் ஆகியவற்றின் அடிப்படையிலும் கொரியன் ஏர் நிறுவனம், தென் கொரியாவின் மிகப்பெரிய விமானச் சேவை நிறுவனம் ஆகும். கொரியன் ஏர் நிறுவனத்தின் தலைமையகம் தென் கொரியாவின் சியோல் ஆகும்.

## கோட்ஷேர் ஒப்பந்தங்கள்
மத்திய கிழக்கு விமான நிறுவனங்கள் மற்றும் டிரோம் தவிர, கொரியன் ஏர் நிறுவனம் ஸ்கை டீம் உறுப்பினர்களான அனைத்து நிறுவனங்களுடன் கோட்ஷேர் ஒப்பந்தங்களைக் கொண்டுள்ளது. அவை பின்வருமாறு: (ஏப்ரல் 2015 இன் படி)

* ஏரோஃப்ளோட்
* ஏரோலினியஸ் அர்ஜென்டினாஸ்
* ஏரோமெக்ஸிகோ
* ஏர் கலின்
* ஏர் ஐரோப்பா
* ஏர் டாஹிடி நுய் 
* அலாஸ்கா ஏர்லைன்ஸ்
* அமெரிக்கன் ஈகிள் (ஒன் வேர்ல்ட்)
* அமெரிக்கன் ஈகிள் (ஒன் வேர்ல்ட் இணைப்பு)
* அரோரா 
* சீன ஏர்லைன்ஸ்
* சீன கிழக்கு ஏர்லைன்ஸ்
* சீன தெற்கு ஏர்லைன்ஸ்
* செக் ஏர்லைன்ஸ்
* டெல்டா  ஏர் லைன்ஸ்
* எமிரேட்ஸ் ஏர்லைன்ஸ்
* எடிஹட் ஏர்வேஸ் 
* கருடா இந்தோனேசியா
* கோல் டிரான்ஸ்போர்டெஸ் ஏரோஸ் 
* ஹைன்ன் ஏர்லைன்ஸ்
* ஹவாயன் ஏர்லைன்ஸ்
* இபேரியா ஏர்லைன்ஸ் (ஒன்வேர்ல்ட்)
* ஜப்பான் ஏர்லைன்ஸ் (ஒன்வேர்ல்ட்)
* ஜெட் ஏர்வேஸ்
* ஜெட் புளூ
* ஜின் ஏர்
* கென்யா ஏர்வேஸ்
* கேஎல்எம்
* எல்ஏஎன் ஏர்லைன்ஸ் (ஒன்வேர்ல்ட்)
* எல்ஏஎன் பெரு (ஒன்வேர்ல்ட் இணைப்பு)
* மலேசியா ஏர்லைன்ஸ் (ஒன்வேர்ல்ட்)
* மியாட் மங்கோலியன் ஏர்லைன்ஸ்
* மியான்மர் ஏச்ர்வேஸ் இன்டர்நேஷனல்
* ரோஸ்ஸியா ஏர்லைன்ஸ்
* சவுதியா
* ஷாங்காய் ஏர்லைன்ஸ்
* டிஏஎம் ஏர்லைன்ஸ் (ஒன்வேர்ல்ட்)
* உஸ்பெகிஸ்தான் ஏர்வேஸ்
* யுஎஸ் ஏர்வேஸ் (ஒன்வேர்ல்ட் இணைப்பு)
* வியட்நாம் ஏர்லைன்ஸ்
* வெஸ்ட்ஜெட் 
* க்ஸியாமென் ஏர்லைன்ஸ்

கொரியன் ஏர், ஸ்கைவார்ட்ஸ் குழுமத்தின் பங்குதாரர் ஆவார்கள். இது எமிரேட்ஸ் நிறுவனத்தின் தொடர்ச்சியாக விமானங்கள் வழங்கும் நிறுவனம் ஆகும்.

## உயர்தர வழித்தடங்கள்
ஜேஜு – சியோல், சியோல் – ஜேஜு, சியோல் – புசன் மற்றும் ஷாங்காய் – சீயோல் ஆகிய வழித்தடங்கள் கொரியன் ஏர் நிறுவனத்தின் உயர்தர வழித்தடங்கள் ஆகும். இந்த வழித்தடங்களுக்கு முறையே வாரத்திற்கு சுமார் 154, 143, 105 மற்றும் 75 விமானங்களை கொரியன் ஏர் நிறுவனம் செயல்படுத்துகிறது. குறிப்பிட்ட காரணங்களுக்காக செயல்படுத்தப்படும் விமானங்களை லாஸ் ஏஞ்சல்ஸ் – புரேட்டோ வல்லார்டா மற்றும் குன்சன் 0 ஜேஜு ஆகிய வழித்தடங்களில் செயல்படுத்துகிறது.

## விமானக் குழு
ஜூன் 2015 இன் படி, கொரியன் ஏர் விமானக் குழு பின்வரும் விமானங்களைக் கொண்டுள்ளது.

## ஓய்வு பெற்ற விமானக் குழு
* ஏர்பஸ் ஏ300எஃப்
* ஏர்பஸ் ஏ300பி4-2சி
* ஏர்பஸ் ஏ300-600ஆர்
* ஏர்பஸ் ஏ300-600ஆர்எஃப்
* போயிங்க் 707-300சி
* போயிங்க் 707-320சி
* போயிங்க் 720
* போயிங்க் 727-200
* போயிங்க் 747எஸ்பி
* போயிங்க் 747-200
* போயிங்க் 747-200எஃப்
* போயிங்க் 747-300
* போயிங்க் 747-300எஃப்
* போயிங்க் 747-400 பிசிஎஃப் 
* டக்ளஸ் டிசி-3
* டக்ளஸ் டிசி-4
* டக்ளஸ் டிசி-8
* மெக்டொனல் டக்ளஸ் டிசி-9-32
* மெக்டொனல் டக்ளஸ் டிசி-10-30
* மெக்டொனல் டக்ளஸ் எம்டி-11
* மெக்டொனல் டக்ளஸ் எம்டி-82
* மெக்டொனல் டக்ளஸ் எம்டி-83
* லாக்ஹீட் எல்-749ஏ
* போக்கர் எப்27-200
* போக்கர் எப்27-500
* போக்கர் எப்28-4000
* ஃபோக்கர் 100
* ஃபைர்சைல்ட்- ஹில்லர் எஃப்எச்-227
* என்ஏஎம்சிஒய்எஸ் –11ஏ-200

## குறிப்புகள்

பகுப்பு:விமானசேவை நிறுவனங்கள்
பெரிலியம் குளோரைடு

**பெரிலியம் குளோரைடு** *(Beryllium chloride)* என்பது பெரிலியம் மற்றும் குளோரின் இணைந்து உருவாகும் ஒரு வேதிச் சேர்மமாகும். இதன் மூலக்கூற்று வாய்பாடு BeCl2 ஆகும் நிறமற்ற நிலையில் நீரை உறிஞ்சும் தன்மை கொண்ட திண்மமாகக் காணப்படும் இச்சேர்மம் முனைவுக் கரைப்பான்கள் பலவற்றிலும் கரைகிறது. பெரிலியம் அலுமினியத்துடன் மூலைவிட்டத் தொடர்பு கொண்டிருப்பதால் அலுமினியம் குளோரைடின் பண்பு்களுடன் பெருமளவு  ஒத்திருக்கிறது.

## கட்டமைப்பும் தொகுத்தலும்
உயர் வெப்பநிலையில் பெரிலியம் குளோரினுடன் வினைபுரிந்து பெரிலியம் குளோரைடு தயாரிக்கப்படுகிறது:.
. 
:Be + Cl2 → BeCl2

பெரிலியம் ஆக்சைடை குளோரின் முன்னிலையில் வெப்பம்சார் கார்பன் ஒடுக்கம் செய்தும், பெரிலியத்தை ஐதரசன் குளோரைடுடன் சேர்த்து வினைப்படுத்தியும் கூட பெரிலியம் குளோரைடைத் தயாரிக்க இயலும்.

திண்மநிலை பெரிலியம் குளோரைடு, கூர்முனை நாற்பட்டகத்தைப் பெற்றுள்ள ஒரு பரிமான பலபடியாகும் . இதற்கு நேர்மாறாக பெரிலியம் புளோரைடு என்பது படிகக்கல் வகைக் கனிமம் குவார்ட்சு போல ஒரு முப்பரிமான பலபடியாகும். வாயு நிலையில் இது நேரியல் ஒற்றைப்படி மற்றும் இரண்டு குளோரின்கள் இணைந்த இணைப்பு இரட்டைப்படி ஆகிய இரண்டு நிலைகளிலும் காணப்படுகிறது. இங்கு பெரிலியம் மூன்று ஆயங்களுடன் உள்ளது . ஒற்றைப்படிகளின் நேரியல் வடிவத்தை வலுவளவு ஓட்டு இலத்திரன் சோடிகளின் தள்ளுகைக் கொள்கை முன்கணித்துக் கூறியது. இரண்டாவது தொகுதியில் உள்ள சில கன உலோகங்களின் நேரியல் வடிவத்துடன் இது மாறுபாடு கொண்டுள்ளது. உதாரணமாக CaF<sub>2</sub> SrF<sub>2</sub>, BaF<sub>2</sub>, SrCl<sub>2</sub>, BaCl<sub>2</sub>, BaBr<sub>2</sub>, மற்றும் BaI<sub>2</sub>, ஆகியன நேரியல் வடிவமில்லாதவை ஆகும்.

## வினைகள்
உலர்ந்த காற்றில் பெரிலியம் குளோரைடு நிலைப்புத்தன்மையுடன் காணப்படுகிறது. இதுவொரு இலூவிக்கமிலம் என்பதால்  சில வேதி வினைகளில் வினையூக்கியாகப் பயன்படுத்துகின்றனர். மேலும் இது நீராற் சிதைக்கப்பட்டு ஐதரசன் குளோரைடாக மாறுகிறது.

BeCl2 + 2H2O → Be(OH)2 + 2 HCl

இச்சேர்மம் நான்ம ஐதரேட்டாகவும் உருவாகிறது.BeCl2•4H2O ([Be(H2O)4]Cl2). BeCl2 ஆக்சிசனேறிய கரைப்பானான ஈதரில் கரைகிறது.

## பயன்கள்
மின்னாற்பகுப்பு முறையில் பெரிலியம் தயாரிப்பதற்கு பெரிலியம் குளோரைடு மூலப்பொருளாக உள்ளது. பிரீடல் கிராப்ட்சு வினையின் பொழுது இது வினையூக்கியாகப் பயன்படுகிறது.

## மேற்கோள்கள்


## வெளி இணைப்புகள்
* Beryllium chloride at IPCS INTOX databank
* Properties of BeCl<sub>2</sub> from NIST

பகுப்பு:பெரிலியம் சேர்மங்கள்
பகுப்பு:குளோரைடுகள்
பகுப்பு:கார மண் உலோக ஆலைடுகள்
பகுப்பு:அமில வினையூக்கிகள்
பகுப்பு:கனிமவேதியியல் பலபடிகள்
பயனிலை-செயப்படுபொருள்-எழுவாய்

மொழியியல் உருவியத்தில், **பயனிலை-செயப்படுபொருள்-எழுவாய்** என்பது ஒரு வகை சொற்றொடர் அமைப்பைக் குறிக்கும். இந்த சொற்றொடர் அமைப்பில் பயனிலை முதலாவதாகவும், செயப்படுபொருள் இரண்டாவதாகவும் எழுவாய் மூன்றாவதாகவும் அமையும். *போகிறான் வீட்டுக்கு கண்ணன்* என்ற வடிவம் இந்த வகையைச் சார்ந்தது.

## ப.செ.எ மொழிகள்

மலகாசி, பழைய யாவானியம், தோபா பாட்டக், பிஜியம் போன்ற ஆசுத்திரோனீசிய மொழிகளும், சோட்சில் (Tzotzil) போன்ற மாயன் மொழிகளும், இந்த சொல்லொழுங்குக்கு எடுத்துக்காட்டாகச் சொல்லப்படுவது உண்டு. ஆனால், இவற்றில் செயப்படுபொருள் குன்றிய வினைக்குரிய எழுவாய் செயப்படுபொருளாகத் தோன்றும் தன்மையால் வழமையான வரைவிலக்கணத்தின்படி எழுவாய் இருப்பதில்லை. உண்மையான எழுவாய் இருக்கக்கூடிய மொழிகளில் ஹட்சா மொழியில் ப.எ.செ சொல் ஒழுங்கு மிகவும் பொதுவாகக் காணப்பட்டாலும், இதுவே முதன்மையான ஒழுங்கு அல்ல. உண்மையில் இம்மொழி ப.செ.எ வகை சார்ந்தது.

## இவற்றையும் பார்க்கவும்
* மொழியியல் உருவியம்
* எழுவாய்-செயப்படுபொருள்-பயனிலை (எ.செ.ப)
* எழுவாய்-பயனிலை-செயப்படுபொருள் (எ.ப.செ)
* பயனிலை-எழுவாய்-செயப்படுபொருள் (ப.செ.எ)
* செயப்படுபொருள்-பயனிலை-எழுவாய் (செ.ப.எ)
* செயப்படுபொருள்-எழுவாய்-பயனிலை (செ.எ.ப)

## மேற்கோள்கள்

பகுப்பு:மொழியியல்
போலுப்பள்ளி

**போலுப்பள்ளி** ( Polupalli ) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட  ஒரு வருவாய் கிராமம் ஆகும்.

## மக்கள் வகைப்பாடு
வேப்பனப்பள்ளி ஊராட்சி ஒன்றியத்துக்கு  உட்பட்ட இந்த ஊரானது கிருட்டிணகிரியில் 13 கிலோமீட்டர் தொலைவில் உள்ளது.  2011 ஆண்டைய இந்திய மக்கள் கணக்கெடுப்பின்படி இந்த ஊரில் 626 வீடுகள் உள்ளன. மக்கள் தொகை 2639 ஆகும். இதில் 1318 பேர் ஆண்கள், 1321 பேர் பெண்கள் ஆவர். எழுத்தறிவு விகிதம் 59.7% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

இந்தக் கிராமத்தில் தமிழக அரசின்  வனவியல் விரிவாக்க மையம் ஒன்று உள்ளது. போலுப்பள்ளியியல் அரசு மருத்துவக் கல்லூரியைத் துவக்க தமிழ்நாட்டு அரசு திட்டமிட்டுள்ளது. இதற்கு 2020 மார்ச் 4 அன்று தமிழக முதல்வர் அடிக்கல் நாட்டினார்.
## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
மாணாக்கர் இலக்கணம்

**மாணாக்கர் இலக்கணம்** என்று நன்னூலில் எவரெல்லாம் பாடம் கேட்பதற்குரிய மாணாக்கர் ஆவர் என்று வரையறுக்கப்பட்டுள்ளது.

# தன்மகன், 
# தன்னுடைய ஆசிரியருடைய மகன், 
# நாட்டையாளும் அரசனுடைய மகன், 
# பொருளை மிகுதியாக வாரிவழங்குபவன், 
# தன்னை வணங்கி வழிபடுபவன்,
#  சொல்லும் பொருளை விரைந்து ஏற்றுக் கொள்ளும் திறனுடையோன்
ஆகிய அறுவருக்கே நூலைக் கற்பிக்க வேண்டும். இவர்களே மாணாக்கர் ஆவதற்கு தகுதியுள்ளவர்கள் என்று கூறப்பட்டுள்ளது

தன்மக னாசான் மகனே மன்மகன் 
பொருணனி கொடுப்போன் வழிபடு வோனே 
உரைகோ ளாளற் குரைப்பது நூலே . - நன்னூல் 37 (மூலம்)

**முதற்றர மாணவர்கள்** - அன்னப்பறவையும் பசுவையும் போன்றவர்.

**நடுத்தர மாணவர்கள்** -  மண்ணையும் கிளியையும் போன்றவர்.

**கடைத்தர மாணவர்கள்** - ஓட்டைக்குடத்தையும் ஆட்டையும் எருமையையும் பன்னாடையையும் போன்றவர்.

அன்ன மாவே மண்ணொடு கிளியே 
இல்லிக் குடமா டெருமை நெய்யரி 
அன்னர் தலையிடை கடைமா ணாக்கர். - நன்னூல் 38 (மூலம்)

## அடிக்குறிப்புகள்

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
சாமல்பட்டி

**சாமல்பட்டி** (*Samalpatti*) என்பது இந்தியா,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். இது சாமல்பட்டி ஊராட்சிக்கு உட்பட்டது.

## பெயர்க்காரணம்
ஆங்கிலேயர் காலத்தில் நீராவியால் இயங்கும் புகை வண்டிகள் பயன்படுத்தும் நிலக்கரிச் சாம்பலை இப்பகுதியில் கொட்டியதால் "சாம்பல்பட்டி" என்று அழைக்கப்பட்டு, பின்னர் அது மருவிச் "சாமல்பட்டி" என்ற பெயர் வந்தது.

## அமைவிடம்
இவ்வூரின் வழியாக இந்திய தேசிய நெடுஞ்சாலை 66 செல்கிறது. இவ்வூரில் தொடர்வண்டி நிலையம் உள்ளது. இந்த நிலையம் சேலம் தொடர்வண்டி கோட்டத்தைச் சேர்ந்ததாகும். இந்த ஊரானது மாவட்ட தலைநகரான கிருஷ்ணகிரியிலிருந்து 35 கிலோமீட்டர் தொலைவிலும், ஊத்தங்கரையில் இருந்து 10 கிலோமீட்டர் தொலைவிலும் உள்ளது.

இவ்வூருக்கு அருகில் உள்ள வானூர்தி நிலையங்கள் சேலம் வானூர்தி நிலையமும், பெங்களூர் பன்னாட்டு வானூர்தி நிலையமும் ஆகும்.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 965, மொத்த மக்கள் தொகை 										4,001, இதில் 1,962 ஆண்களும், 2,039 பெண்களும் அடங்குவர்.

## மேற்கோள்கள்

## வெளி இணைப்புகள்
* Satellite map of Samalpatti
* About Samalpatti

பகுப்பு:கிருஷ்ணகிரி மாவட்டத்திலுள்ள கிராமங்கள்
மாணாக்கர் ஆகாதவர் இலக்கணம்

**மாணாக்கர் ஆகாதவர் இலக்கணம்** என்று மாணாக்கர் ஆவதற்குத் தகுதியில்லாதவர்களை நன்னூல் பட்டியலிட்டுக் காட்டுகிறது.

# கள்ளுண்டு களிப்பவன்,
# சோம்பல் உடையவன், 
# தன்னைத் தானே பெருமை பேசிக்கொள்பவன், 
# காமுகன், 
# கள்வன்,
# நோயாளி, 
# அறிவில் ஏழையானவன், 
# குணம் மாறுபடப் பேசுபவன், 
# சினமுடையவன், 
# மிகுதியாக உறங்குபவன், 
# மந்த புத்திக்குச் சொந்தக்காரன்,
# தொன்னூல்களைக் கற்க அஞ்சுபவன்,
# அஞ்சவேண்டிய செயல்களுக்கு அஞ்சாதவன்,
#  பாவத்தைச் செய்யும் இயல்பு கொண்டவன்,
#  பொய் பேசுபவன்
ஆகிய 15 பேரும் மாணாக்கர் ஆவதற்குத் தகுதியற்றவர்கள் என்று பட்டியலில் காட்டப்பட்டுள்ளது

## அடிக்குறிப்புகள்

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
தொரப்பள்ளி

**தொரப்பள்ளி** ( Thorapalli ) அல்லது **தொரப்பள்ளி [[அக்ரகாரம்]]** என்பது இந்தியா, தமிழ்நாட்டின், கிருட்டிணகிரி மாவட்டம், ஒசூர் வட்டத்துக்கு உட்பட்ட ஒரு வருவாய் கிராமம் ஆகும்.. இவ்வூர்  தென் பெண்ணை ஆற்றங்கரையில் அமைந்துள்ளது. இவ்வூர் ஒசூரில் இருந்து ஆறு கிலோமீட்டர் தொலைவில் ஒசூர்- கிருட்டிணகிரி சாலைக்கு அருகில், தென்பெண்ணை ஆற்றங்கரையில் உள்ளது.

## மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி 2177 வீடுகள் உள்ளன. மொத்த மக்கள் தொகை 9849, இதில் 4669 பேர் ஆண்கள், 5180 பேர் பெண்கள் ஆவர். எழுத்தறிவு விகிதம் 72.16% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.

## ஊரின் சிறப்பு
இந்த ஊரில்தான் இந்திய விடுதலைப் போராட்ட வீரரும், இந்தியாவின் கவர்னர் ஜெனரலுமான ராஜாஜி பிறந்தார். அவர் பிறந்த வீட்டை நினைவு இல்லமாக தமிழக அரசு பராமரித்து வருகிறது.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
சூசூவாடி

**சூசூவாடி** (Zuzuwadi)  ஒசூர் மாநகராட்சியைச் சேர்ந்த ஓர் மாநகரப் பகுதியாகும். இவ்வூர் ஒசூர் நகரில் இருந்து ஆறு கிலோமீட்டர் தொலைவில் ஒசூர் பெங்களூர் சாலையில்  அத்திப்பள்ளியை ஒட்டி உள்ளது.

## மக்கள் வகைப்பாடு
இவ்வூரில் 2001ஆம் ஆண்டின் இந்திய மக்கள் கணக்கெடுப்பின்படி  மக்கள் தொகை 6338, இதில் 3489 பேர் ஆண்கள், 2489 பேர் பெண்கள் ஆவர். எழுத்தறிவு விழுக்காடு 86.85% ஆகும். இவ்வூராட்சி 2011இல்  ஒசூர் மாநகராட்சியுடன் இணைக்கப்பட்டது.

## ஊரில் உள்ள கோயில்கள்
*காசி விஸ்வநாதர் கோயில்
*அனுமந்தராயசாமி கோயில்

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
பகுப்பு:ஒசூர்
செயப்படுபொருள் குன்றிய வினை

மொழி இலக்கணத்தில் **செயப்படுபொருள் குன்றிய வினை** என்பது செயப்படுபொருளை ஏற்காத வினை ஆகும். இது ஒரு வினைச்சொல் செயற்படுபொருளை ஏற்குமா ஏற்காதா என்ற அடிப்படையில் வினைகளை இரண்டாகப் பிரிப்பதால் ஏற்படும் பகுப்புக்களில் ஒன்று. மற்றது செயப்படுபொருள் குன்றா வினை ஆகும். ஆங்கிலத்தில் இது Intransitive verb எனப்படும்.

## எடுத்துக்காட்டுக்கள்
எதை? யாரை? ஆகிய கேள்விகளுக்கு பதில் தர முடியாத வினைகள் செயப்படுபொருளை ஏற்கா. எனவே அத்தகைய வினைகள் செயப்படுபொருள் குன்றிய வினைகள். எடுத்துக்காட்டாக, *போனான்* என்ற வினை தொடர்பில் எதைப் போனான்? யாரைப் போனான்? ஆகிய கேள்விகளுக்கு விடை கிடையாது. எனவே *போனான்* என்பது செயப்படுபொருள் குன்றிய வினை. இதைப் போலவே பின்வரும் வினைகளும் செயப்படுபொருள் குன்றிய வினைகளாகும்:
* படுத்தான்
* வந்தான்
* சிரித்தான்
* விழுந்தான்
* அசைந்தான்

## மேற்கோள்கள்

*தொழில் முதனிலை சில வினைகளில் குன்றுதல்
*செயப்படுபொருள் குன்றிய வினை x செயப்படுபொருள் குன்றாவினை

பகுப்பு:இலக்கணம்
அலாஸ்கா ஏர்லைன்ஸ்

**அலாஸ்கா ஏர்லைன்ஸ்** (*Alaska Airlines*) அமெரிக்காவின் பெரிய விமானச் சேவை நிறுவனங்களில் ஏழாவது இடத்தினைப் பெற்றுள்ளது. இது வாஷிங்கடனில் உள்ள சியாட்டிலை அடிப்படையாகக் கொண்டு செயல்படுகிறது. 1932 ஆம் ஆண்டு, மெக்கீ ஏர்வேஸ் அலாஸ்கா ஏர்லைன்ஸ் நிறுவப்பட்டது. நிறுவப்பட்டபோது அங்கோரேஜ் அலாஸ்காவில் இருந்து விமானங்களை செயல்படுத்தியது. இன்று அலாஸ்கா சுமார் நூறு இலக்குகளுக்கு மேற்பட்ட இலக்குகளைக் கொண்டு செயல்படுகிறது.

அலாஸ்கா ஏர்லைன்ஸ் மூன்று முக்கிய கூட்டணி விமானச் சேவைகளின் பகுதியாக இல்லை. ஆனால் பல நிறுவனங்களுடன் கோட்ஷேர் ஒப்பந்தங்களைக் கொண்டுள்ளது. அவற்றுள் அமெரிக்கன் ஏர்லைன்ஸ், பிரித்தானிய ஏர்வேஸ் மற்றும் எல்ஏஎன் ஏர்லைன்ஸ் போன்றவை ஒன்வேர்ல்ட் கூட்டணியின் பகுதியாகும், டெல்டா ஏர்லைன்ஸ், ஏர் பிரான்ஸ் மற்றும் கொரியன் ஏர் போன்றவை ஸ்கை டீம் கூட்டணியின் பகுதியாகும். 2011 ஆம் ஆண்டு முதல், அலாஸ்கா ஏர் குழு, டோவ் ஜோன்ஸ் டிராண்போர்டேஷன் ஆவேரேஜ் குழுவில் உறுப்பினராக இருந்தது, பின்னர் ஏஎம்ஆர் கார்ப்பரேஷன் அதனை இடமாற்றம் செய்தது. வாஷிங்கடனின் சீ டாக் பகுதியினை தலைமையகமாகக் கொண்டு அலாஸ்கா ஏர்லைன்ஸ் செயல்படுகிறது.

இதன் விமானக் குழுவில் 139 விமானங்கள் உள்ளது. இது அலாஸ்கா ஏர் குழுவினை பெற்றோர் குழுவாகக் கொண்டுள்ளது. இதில் சுமார் 10239 பணியாளர்கள் வேலை செய்கின்றனர். இது சியாட்டில், லாஸ் ஏஞ்சல்ஸ், போர்ட்லாண்ட் மற்றும் அங்கோரேஜ் ஆகிய பகுதிகளை மையமாகக் கொண்டு செயல்படுகிறது.

## கோட்ஷேர் ஒப்பந்தங்கள்
அலாஸ்கா ஏர்லைன்ஸ் உலகளாவிலான விமானச் சேவைக் கூட்டணியில் எவ்விதப் பங்கும் வகிக்கவில்லை. இருப்பினும் கோட்ஷேர் ஒப்பந்தங்களைப் பல நிறுவனங்களுடன் பகிர்ந்துள்ளது. இந்த நிறுவனங்களில் பல நிறுவனங்கள் உலகளாவிலான கூட்டணியில் உள்ளவையாகும். அலாஸ்கா ஏர்லைன்ஸ் நிறுவனம் பின்வரும் நிறுவனங்களுடன் கோட்ஷேர் ஒப்பந்தங்களைக் கொண்டுள்ளது.

* ஏரோமெக்சிகோ 
* ஏர் பிரான்ஸ்
* அமெரிக்கன் ஏர்லைன்ஸ்
* கதே பசுபிக்
* காண்டோர் பிலெக்ரெயின்ஸ்ட்
* டெல்டா ஏர் லைன்ஸ்
* எமிரேட்ஸ்
* பிஜி ஏர்வேஸ்
* கேஎல்எம்
* கொரியன் ஏர்
* பென்ஏர்
* குவாண்டாஸ்
* ரவ்ன் அலாஸ்கா
*
2008 ஆம் ஆண்டு முதல் அலாஸ்கா ஏர்லைன்ஸ் விமானங்கள் மற்றும் ஹரிசான் ஏர் விமானங்கள் ஒன்வேர்ல்ட் குழுமத்தின் ஒரு பகுதியாக அங்கம் வகித்து வருகிறது.

## விமானக் குழு

## தற்போதைய விமான குழு
ஜூன் 2015 இன் படி அலாஸ்கா ஏர்லைன்ஸ் பின்வரும் விமானக் குழுவினைக் கொண்டுள்ளது.

## விமானக் குழு வரலாறு

## உயர்தர வழித்தடங்கள்
போர்ட்லாண்ட் – சியாட்டில், சியாட்டில் – போர்ட்லாண்ட், டல்லஸ் ஃபோர்ட்வொர்த் – லாஸ் ஏஞ்சல்ஸ் மற்றும் ஸ்போகேன் – சியாட்டில் போன்ற வழித்தடங்களை உயர்தர வழித்தடங்களாக அலாஸ்கா ஏர்லைன்ஸ் கொண்டுள்ளது. இந்த வழித்தடங்களுக்கு முறையே வாரத்திற்கு 178, 176, 105 மற்றும் 89 விமானங்களை அலாஸ்கா ஏர்லைன்ஸ் இயக்குகிறது. குறிப்பிட்ட காரணங்களுக்கு இயக்கப்படும் விமானங்களை புரேடோ வல்லார்டா – போர்ட்லாண்ட் மற்றும் லாஸ் ஏஞ்சல்ஸ் – இஃக்ஸ்டாபா ஸிஹுவாடானேஜோ ஆகிய வழித்தடங்களுக்கு விமானங்களை அலாஸ்கா ஏர்லைன்ஸ் செயல்படுத்துகிறது.

## குறிப்புகள்

பகுப்பு:ஐக்கிய அமெரிக்க விமானசேவை நிறுவனங்கள்
பகுப்பு:அலாஸ்கா
தேத்தாகுடி

தமிழகத்தில் நாகப்பட்டின மாவட்டத்தில் வேதாரண்ய வட்டத்தில் அமைந்துள்ள கிராமம் **தேத்தாகுடி** (*Thethakudi*). இதன் பழமையான பெயர் தேவதாகுடி என்பது ஆகும்.

வேதாரண்ய வட்டத்தில் தேத்தாகுடி பெரிய ஊர். நிர்வாகத்திற்காக இவ்வூர் தேத்தாகுடி வடக்கு, தேத்தாகுடி தெற்கு என இரண்டு ஊர்களாகப் பிரிக்கப்பட்டுள்ளது.

இவ்வூரைச் சுற்றி, செம்போடை, கத்திரிபுலம், குரவப்புலம், நெய்விளக்கு, தோப்புதுறை, பெரியகுத்தகை, புட்பவனம் போன்ற ஊர்கள் அருகில் அமைந்துள்ளன.

## மக்கள் வகைப்பாடு
இவ்விரண்டு ஊர்களிலும் 2011ஆம் ஆண்டு மக்கள் தொகைக் கணக்கின்படி ஆண்கள் 5790 பேரும் பெண்கள் 5787 பேரும் மொத்தம் 11587 பேர் வசிக்கின்றனர். இம்மக்களில் பெரும்பான்மையானோர் நாட்கூலி வேலைக்கே செல்கின்றனர். 

## நீர்வளமும் தொழிலும்
உவர்மணலின் காரணமாக இப்பகுதியில் கூடுதலாகத் தென்னை, சவுக்கு, முந்திரி, மா,வேர்கடலை போன்ற பணப்பயிர்களே அதிகளவில் பயிரிடப்படுகின்றன.

இக்கிராமத்தின் கிழக்குப்பகுதில் உப்பனாறு செல்கின்றது. இது பெரியகுத்தகை என்ற ஊரில் வங்காள விரிகுடா கடலில் கலக்கின்றது. இந்த ஆற்றின் ஓரத்தில் அமைந்துள்ள இறால் பண்ணையில் இறால்கள் வளர்க்கப்பட்டு வெளிமாநிலங்கள் மற்றும் வெளிநாடுகளுக்கு ஏற்றுமதி செய்யப்படுகின்றது.

## கோயில்கள்
குளுந்தாளம்மன், முனிஸ்வரர் ஆலயங்கள் இவ்வூரில் அமைந்துள்ளன. கோயில் திருவிழா மற்றும் தேரோட்டம் ஒவ்வொரு ஆண்டும் ஆவணி மாதம் நடைபெறும். மேலும் இவ்வூரில் அழகியநாதர், பிச்சைகொடை அய்யனார், திரௌபதியம்மன், மாரியம்மன், தருமலிங்க சித்தர் சுவாமி, காமட்சியம்மன் போன்ற கோவில் அமைந்துள்ளன.

## பள்ளிகள்
இவ்வூரில் ஒரு மேனிலைப் பள்ளியும், இரண்டு நடுநிலைப் பள்ளிகளும் அமைந்துள்ளன. தொடக்கப் பள்ளிகளும் அமைந்துள்ளன.
மேலும் இரண்டு தனியார் மெட்ரிக் பள்ளிகளும் அமைந்துள்ளன.

## வங்கிகள்
இவ்வூரில் இரண்டு அரசு வேளாண்மை கூட்டுறவு வங்கி மற்றும் கனரா வங்கியும் அமைந்துள்ளன.

## போக்குவரத்து
இவ்வூரில் இருந்து நாகப்பட்டினம், வேளாங்கண்ணி, திருவாரூர், தலைஞாயிறு, திருத்துறைப்பூண்டி போன்ற ஊர்களுக்குச் செல்ல அதிகளவில் பேருந்துகள் உள்ளன.
இவ்வூரில் இருந்து 25கி.மி தூரத்தில் அமைந்து வேளாங்கண்ணியில் இருந்து தென்னிந்தியாவின் அநேக பகுதிகளுக்கும் பேருந்து மற்றும் தொடர்வண்டி வசதிகள் உள்ளன.

## மேற்கோள்கள்

பகுப்பு:நாகப்பட்டினம் மாவட்டத்திலுள்ள கிராமங்கள்
செயப்படுபொருள் குன்றா வினை

மொழி இலக்கணத்தில் **செயப்படுபொருள் குன்றா வினை** என்பது செயப்படுபொருளை ஏற்கக்கூடிய வினை ஆகும். இது ஒரு வினைச்சொல் செயற்படுபொருளை ஏற்குமா ஏற்காதா என்ற அடிப்படையில் வினைகளை இரண்டாகப் பிரிப்பதால் ஏற்படும் பகுப்புக்களில் ஒன்று. மற்றது செயப்படுபொருள் குன்றிய வினை ஆகும். ஆங்கிலத்தில் இது Transitive verb எனப்படும்.

## எடுத்துக்காட்டுக்கள்
எதை? யாரை? ஆகிய கேள்விகளுக்கு பதில் தரக்கூடிய வினைகள் செயப்படுபொருளை ஏற்கக்கூடியவை. எனவே அத்தகைய வினைகள் செயப்படுபொருள் குன்றா வினைகள். எடுத்துக்காட்டாக, *உண்டான்* என்ற வினை தொடர்பில் எதை உண்டான்? என்ற கேள்விக்கு *உணவு உண்டான்* என விடை தர முடியும். இங்கே உணவு என்பது செயப்படுபொருள் ஆதலால் உண்டான் என்னும் வினை செயப்படுபொருளை ஏற்கிறது. எனவே *உண்டான்* என்பது செயப்படுபொருள் குன்றா வினை. இதைப் போலவே பின்வரும் வினைகளும் செயப்படுபொருள் குன்றா வினைகளாகும்:
* கொடுத்தான் - (அறிவைக் கொடுத்தான்)
* எழுதினான் - (கதை எழுதினான்)
* உடுத்தான் - (உடை உடுத்தான்)
* கேட்டான் - (பாடல் கேட்டான்)
* வரைந்தான் - (படம் வரைந்தான்)

## மேற்கோள்கள்

பகுப்பு:இலக்கணம்
சோடியம் மிகையாக்சைடு

**சோடியம் மிகையாக்சைடு** *(Sodium superoxide )* என்பது NaO2 என்ற மூலக்கூற்று வாய்ப்பாடு கொண்ட கொண்ட ஒரு வேதிச் சேர்மமாகும். மஞ்சளும் ஆரஞ்சும் கலந்த நிறத்தில் திண்மமாக உள்ள இது, மிகையாக்சைடு எதிர்மின் அயனி உப்பாகும். ஆக்சிசனால் சோடியத்தை ஆக்சிசனேற்றம் செய்யும்போது இச்சேர்மம் இடைநிலையாகத் தோன்றுகிறது.

## தயாரிப்பு
சோடியம் பெராக்சைடை உயர் அழுத்தத்தில் ஆக்சிசனுடன் வினைப்படுத்துவதன் மூலம் சோடியம் மிகையாக்சைடு தயாரிக்க முடியும்:

Na2O2 + O2 → 2 NaO2

அமோனியாவிலுள்ள சோடியக் கரைசலை கவனமுடன் ஆக்சிசனேற்றம் செய்வதன் மூலமாகவும் சோடியம் மிகையாக்சைடு தயாரிக்க முடியும்.

Na(NH3 வில்) + O2 → NaO2

## பண்புகள்
எதிர்பார்த்தது போல ஆக்சிசனின் எதிர்மின் அயனி உப்பாக இருப்பதால் இது ஒரு இணை காந்தமாகும். இது உடனடியாக நீராற்பகுக்கப்பட்டு சோடியம் ஐதராக்சைடு, ஆக்சிசன் மற்றும் ஐதரசன் பெராக்சைடு கலந்த கலவையைத் தருகிறது. இச்சேர்மம் சோடியம் குளோரைடு ஒத்த வடிவமைப்பில் படிகமாகிறது.

## மேற்கோள்கள்


பகுப்பு:மிகையாக்சைடுகள்
பகுப்பு:சோடியம் சேர்மங்கள்
பகுப்பு:ஆக்சிசனேற்றிகள்
முழுப்புலமை பெறும் முறை

**முழுப்புலமை பெறும் முறை** என்பது யாதெனில், கல்வி பயிலும் மாணவர்கள் தாம் கற்கும் பாடத்தில் விரைவில் முழுப்புலமை பெறுவது எப்படியென நன்னூல் காட்டும் வழிமுறையாகும். 

ஆசிரியர் கற்பிக்கும் பாடத்தைக் கேட்கும் ஒரு மாணவனுக்குக் காற்பங்கு அறிவே நிரம்பும். அதே மாணவன் தம்முடன் கல்வி பயிலும் மாணவ நண்பர்களுடன் சேர்ந்து படிப்பதால் அவனுடைய அறிவு மேலும் ஒரு காற்பங்கு நிரம்பும். அவனே தான் கற்றதைப் பிறருக்குச் சொல்லிக் கொடுக்கும் போது எஞ்சியிருக்கும் அரைப்பங்கும் நிரம்பி அவன் முழுப்புலமை உடையவனாவான்

## அடிக்குறிப்புகள்

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
சோடியம் குளுக்கோனேட்டு

**சோடியம் குளுக்கோனேட்டு ** அல்லது **சோடியம் குளுகோனேட்** *(Sodium gluconate)* என்பது  NaC6H11O7  என்ற மூலக்கூற்று வாய்ப்பாடு கொண்ட கொண்ட ஒரு வேதிச் சேர்மமாகும். இது குளுக்கோனிக் அமிலத்தினுடைய  சோடியம் உப்பு ஆகும். இதனுடைய ஐரோப்பிய எண் ஐ 576 ஆக உள்ளது. சோடியம் குளுக்கோனேட்டு பரவலாக துணி சாயமிடுதல், அச்சிடுதல் மற்றும் உலோக மேற்பரப்பு நீர் சிகிச்சை முதலிய செயல்களுக்குப் பயன்படுத்தப்படுகிறது. இது ஒரு கனிமக் குழம்பாக்கியாக, எஃகு மேற்பரப்பில் சுத்தப்படுத்தியாகவும், கண்ணாடி பாட்டில்களைச் சுத்தம் செய்யும் முகவராகவும் பயன்படுத்தப்படுகிறது.  மற்றும் சிமெண்ட்டை பிணைக்கும் முகவராகவும், முலாம்  பூசுதல், அலுமினா சாயத் தொழில்களில் சோடியம் குளுக்கோனேட்டு பயனாகிறது. தண்ணீரில் மிகவும் கரையத்தக்க ஒரு வெள்ளை நிறமற்ற நிறப்பொடியாக காணப்படுகிறது. இதனுடைய நச்சுத்தன்மை கொல்லும் மதிப்பு ( LD50 = 10380 மி.கி/கி.கி (வாய்வழி, எலிகள்) ஆகும்.

## மேற்கோள்கள்

பகுப்பு:குளுக்கோனேட்டுகள்
பகுப்பு:சோடியம் சேர்மங்கள்
ஆதிசொக்கநாதர் கோயில்

**ஆதிசொக்கநாதர் கோயில்** என்பது இந்தியாவின்  தமிழ்நாட்டு மாநிலத்தில், மதுரை சிம்மக்கல் பகுதியில் மீனாட்சியம்மன் உடனுறை சிவபெருமான் கோயில் ஆகும். குபேரன் தன்னிடம் உள்ள செல்வம் மேன்மேலும் பெருக சொக்கநாதரை வழிபட்டு, பிரதிட்டை செய்த இலிங்கமே ஆதிசொக்கநாதர் ஆவார் என்பது தொன்நம்பிக்கையாகும். நவக்கிரகங்களில் புதன் சொக்கநாதரை வழிபட்டதால் இத்தலம் புதன் சேத்திரமாக விளங்குகிறது.	

இக்கோயிலுக்குப் **பழைய சொக்கநாதர் கோயில்** என்றும்  **வடதிருவாலவாய் கோயில்** என்றும் பெயருண்டு.

## மேற்கோள்கள்


## வெளி இணைப்புகள்
*அருள்மிகு ஆதிசொக்கநாதர் திருக்கோயில்

பகுப்பு:மதுரை மாவட்டத்திலுள்ள சிவன் கோயில்கள்
சோடியம் தையோசயனேட்டு

**சோடியம் தையோசயனேட்டு** *(Sodium thiocyanate )* என்பது NaSCN என்ற மூலக்கூற்று வாய்ப்பாடு கொண்ட ஒரு வேதிச் சேர்மமாகும். சிலவேளைகளில் இதைச் **சோடியம் சல்போசயனைடு** என்றும் அழைக்கிறார்கள். நிறமற்றதாகவும் நீர்த்துப் போகக்கூடியதாகவும் உள்ள இவ்வுப்புதான் தயோசயனேட்டு என்னும் எதிர்மின் அயனிக்கு பிரதானமான ஆதாரமாக உள்ளது, அதேபோல மருந்து வகைகள் மற்றும் சிலவகை சிறப்பு வேதிப்பொருட்கள் தயாரிக்கும் தொகுப்பு வினைகளிலும் இது பயன்படுகிறது . தனிமநிலை கந்தகத்தை சயனைடுடன் வினைப்படுத்துவதன் மூலம் குறிப்பாக தையோசயனேட்டு உப்புகள் தயாரிக்கப்படுகின்றன.

:8 NaCN + S8 → 8 NaSCN

சோடியம் தையோசயனேட்டு நேர் சாய்சதுர வடிவமைப்பில் படிகமாகிறது. ஒவ்வொரு சோடிய அயனி மையமும் மூவணு தையோசயனேட்டு அயனிகளால் வழங்கப்பட்ட மூன்று கந்தகம் மற்றும் மூன்று நைட்ரசன் ஈந்தணைவிகளால் சூழப்பட்டுள்ளன. பொதுவாக இது ஆய்வகங்களில்  Fe3+ அயனிகளின் இருப்பைக் கண்டறிய உதவும் சோதனையில் பயன்படுகிறது.

## வேதித் தொகுப்பு பயன்பாடுகள்
ஆல்க்கைல் ஆலைடுகளை அவை சார்ந்த ஆல்க்கைல் தையோசயனேட்டுகளாக மாற்றும் வினைகளில் சோடியம் தையோசயனேட்டு பயன்படுகிறது. அமோனியம் தையோசயனேட்டு மற்றும் பொட்டாசியம் தையோசயனேட்டு போன்ற  மிகவும் நெருங்கிய தொடர்புள்ள செயலிகள் தண்ணீரில் இருமடங்கு கரைதிறனைக் கொண்டுள்ளன. வெள்ளி தையோசயனேட்டுகளையும்  இதற்காகப் பயன்படுத்தலாம். கரையாத வெள்ளி ஆலைடுகளை  வீழ்படிவாக்கி அவற்றை தொடர்நடவடிக்கைகளை எளிமைப்படுத்த பயன்படுத்தலாம். ஐசோபுரோபைல் புரோமைடுடன் சோடியம் தையோசயனேட்டை சூடான எத்தனால் கரைசலில் வினைப்படுத்தும்போது ஐசோபுரோபைல் தையோசயனேட்டு உருவாக உதவுகிறது . சோடியம் தையோசயனேட்டை புரோட்டானேற்றம் செய்வதன் மூலமாக ஐசோதையோசயனிக்கமிலம் உருவாகிறது. S=C=NH (pKa = -1.28)  . சோடியம் தையோசயனேட்டில் இருந்து பெறப்படும் இவ்வமிலத்தை கரிம அமீன்களுடன் சேர்த்து தையோயூரியா வழிபொருட்களைத் தயாரிக்க முடியும்.

## மேற்கோள்கள்


பகுப்பு:தையோசயனேட்டுகள்
பகுப்பு:சோடியம் சேர்மங்கள்
துவாரக்கு மொழிகள்

**துவாரக்கு மொழிகள்** (*Tuareg languages*) என்பன, ஆப்பிரிக்காவில் துவாரக்கு பெர்பர்களால் பேசப்படுகின்ற நெருக்கமான உறவுடைய மொழிகளும், கிளைமொழிகளும் சேர்ந்த ஒரு மொழிக்குடும்ப மொழிகள் ஆகும். இவை மாலி, நைகர், அல்ஜீரியா, லிபியா, மொரோக்கோ, புர்க்கினா பாசோ ஆகிய நாடுகளின் பெரும் பகுதியிலும், சாட் நாட்டில் சிறு தொகை கின்னின் மக்களாலும் பேசப்படுகிறது.

## விளக்கம்
துவாரக்குக் கிளைமொழிகள் தென் பெர்பர் குழுவைச் சேர்ந்தவை. இவற்றைச் சிலர் ஒரே மொழியாகவே கொள்கின்றனர். இவற்றைச் சில ஒலி மாற்றங்களினாலேயே வேறுபடுத்திக் காண்கின்றனர். குறிப்பாக z, h ஆகியவற்றின் ஒலிப்பு வேறுபாடுகளைக் குறிப்பிடலாம். துவாரெக் மொழிகள் சில அம்சங்களில் பழமையைக் கடைப்பிடிப்பவை. இவை இரண்டு குறில் உயிர்களைத் தக்கவைத்துள்ளன. ஆனால், வட பெர்பர் மொழிகளில் ஒன்று இருக்கலாம், அல்லது ஒன்றும் இல்லாமல் இருக்கலாம். அத்துடன், துவாரெக் மொழிகள் பிற பெர்பர் மொழிகளோடு ஒப்பிடும்போது, குறைந்த விகிதத்திலான அரபு மொழிக் கடன் சொற்களையே கொண்டுள்ளன.

இவை மரபு வழியாக திஃபினாக் என்னும் எழுத்து முறையிலேயே எழுதப்படுகின்றன. ஆனாலும், சில பகுதிகளில் அரபு எழுத்துக்களும் பயன்படுகின்றன. அதேவேளை மாலி, நைகர் ஆகிய நாடுகளில் இலத்தீன் எழுத்துக்களை உபயோகப்படுத்தி எழுதப்படுகின்றன.

## மேற்கோள்கள்

பகுப்பு:மொழிக் குடும்பங்கள்
பகுப்பு:ஆப்பிரிக்க மொழிகள்
மாயன் மொழிகள்

**மாயன் மொழிகள்** இடையமெரிக்காவிலும், நடு அமெரிக்காவிலும் பேசப்படும் ஒரு மொழிக்குடும்பத்தைச் சேர்ந்த மொழிகள் ஆகும். மாயன் மொழிகள் குறைந்தது 6 மில்லியன் தாயக மாயர்களால் பேசப்படுகிறது. இவர்கள் முக்கியமாக கௌதமாலா, மெக்சிக்கோ, பெலீசு, ஒண்டூராசு ஆகிய நாடுகளைச் சேர்ந்தவர்கள். 1996 ஆம் ஆண்டில் கௌதமாலா 21 மாயன் மொழிகளைப் பெயர் குறித்து முறைப்படி அங்கீகரித்தது. மெக்சிக்கோ அதன் பகுதியில் உள்ள மேலும் எட்டு மொழிகளை அங்கீகரித்தது.

மாயன் மொழிக்குடும்பம் அமெரிக்காவில், மிகக் கூடுதலாக ஆய்வு செய்யப்பட்டதும், சிறப்பாக ஆவணப்படுத்தப்பட்டதுமான ஒரு மொழிக்குடும்பம். தற்கால மாயன் மொழிகள், 5,000 ஆண்டுகளுக்கு முன் பேசப்பட்ட ஒரு மொழியான முந்து மாயன் மொழியில் இருந்து உருவானவை. முந்து மாயன் மொழி ஒப்பியல் முறையைப் பயன்படுத்திப் பகுதியாக மீடுருவாக்கம் செய்யப்பட்டது.

## மேற்கோள்கள்

பகுப்பு:மொழிக் குடும்பங்கள்